ประจำเดือนมาวันที่10ต.คค่ะแล้วเราซื้อยาคุมกำเนิดมินิดอซมากินวันที่13 เริ่มกินเป็นแผงแรกค่ะ แล้วมีเพศสัมพันธ์กับแฟนในวันที่20ต.คค่ะ ไม่ได้ใส่ถุงยางแต่แฟนไม่ได้หลั่งเลยค่ะ ทั้งหลั่งนอกหลั่งใน มีการใช้เจลหล่อลื่นKY jellyร่วมด้วย อยากทราบว่าจะท้องมั้ยค่ะ ตอนนี้เครียดมากเลย แล้วตอนนี้มีตกขาวสีน้ำตาลด้วย แล้วตอนนี้กินนาคุมหมดไปแล้ว24 วันนี้กำลังตะเริ่มกินเม็ดแป้งค่ะไม่รู้ว่าประจำเดือนใกล้มาแล้วหรือเป็นอาการของคนท้องอ่อนอ่ะค่ะ
สวัสดีค่ะ หากประจำเดือนมาวันที่ 10 ต.ค. แล้วได้เริ่มทานยาคุมกำเนิดแผงแรกวันที่ 13 ต.ค. เท่ากับทานภายในไม่เกิน 5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น การมีเพศสัมพันธ์ในวันที่ 20 ต.ค. โอกาสในการตั้งครรภ์ก็ถือว่ามีน้อยมาก และหากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะหากยาคุมกำเนิดที่ทานเป็นชนิด 28 เม็ด โดยเป็นเม็ดที่มีฮอร์โมน 24 เม็ด ดังนั้น เมื่อทานยาจนถึงเม็ดแป้ง โดยส่วนใหญ่คือเม็ดที่ 2-3 วัน ก็จะมีประจำเดือนมาค่ะ ดังนั้นหากทานยาคุมครบ 24 เม็ดแล้ว ได้มีตกขาวสีน้ำตาลออกมา ซึ่งก็คือตกขาวที่มีเลือดปน ก็น่าจะเป็นเลือดประจำเดือนที่กำลังเริ่มมาได้ค่ะ ดังนั้น หลังจากนี้ไป 1-2 วัน ก็น่าจะมีเลือดประจำเดือนมาค่ะ และเมื่อทานยาคุมจนครบ 28 เม็ดแล้ว ก็ให้เริ่มทานยาคุมแผงใหม่ในวันถัดไปได้เลยค่ะ ฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ